

 LĒMUMS

Ādažos, Ādažu novadā

2024. gada 27. decembrī **Nr.** **512**

**Par projekta “Novērst plūdu un krasta erozijas risku apdraudējumu Ādažu novadā, 1.daļa” 2.kārtas ietvaros radītās infrastruktūras nodošanu pārvaldīšanā pašvaldības aģentūrai “Carnikavas komunālserviss”**

Ādažu novada pašvaldības dome 22.12.2017. pieņēma lēmumu Nr. 289 “Par projektu “Novērst plūdu un krasta erozijas risku apdraudējumu Ādažu novadā” sagatavošanu un īstenošanu” (turpmāk – Projekts), iesniedzot Centrālai finanšu līgumu aģentūrai Projekta pieteikumu, par ko tika parakstīta vienošanās par Eiropas Savienības fonda projekta īstenošanu, piešķirot identifikācijas Nr. 5.1.1.0/17/I/009.

Projekta ietvaros 2024. gadā tika pabeigta 2. kārtas infrastruktūras izbūve – Gaujas kreisā krasta nostiprinājumu izbūve 3 posmos (pik. 98/00-100/80 280 m garumā; pik. 130/90-136/10 520 m garumā; pik. 137/60-141/35 375 m garumā), veicot rievsienas un akmens krāvuma izbūvi. Galvenā zemes vienība infrastruktūras novietojumam – zemes vienība ar nosaukumu “Gauja”, (kadastra apzīmējums 80440040279 un 80440050108).

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” (turpmāk – Aģentūras nolikums) 7. punktā aģentūrai ir noteikts uzdevums – apsaimniekot un labiekārtot aģentūrai pārvaldībā nodotos pašvaldības nekustamos īpašumus, kā arī realizēt pašvaldības, valsts un starptautiskus projektus un programmas aģentūras atbildības jomās.

Saskaņā ar Pašvaldību likuma 73. panta astoto daļu dome lemj par pašvaldības kustamā un nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības 14.06.2023. saistošo noteikumu Nr. 18/2023 “Ādažu novada pašvaldības nolikums” 58. punktu, Aģentūras nolikuma 7. punktu, starp Carnikavas pagasta padomi un aģentūru 02.02.2004. noslēgto apsaimniekošanas līgumu, kā arī Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Nodot pašvaldības aģentūrai “Carnikavas komunālserviss” (turpmāk – aģentūra) projekta “Novērst plūdu un krasta erozijas risku apdraudējumu Ādažu novadā, 1.daļa” 2. kārtas ietvaros radīto infrastruktūru – Gaujas kreisā krasta nostiprinājumi 3 posmos.
2. Aģentūrai nodrošināt 1. punktā noteiktās infrastruktūras uzturēšanu.
3. Pašvaldības Centrālās pārvaldes Juridiskajai un iepirkumu nodaļai 1. punkta izpildei 15 (piecpadsmit) dienu laikā no lēmuma parakstīšanas dienas sagatavot papildu vienošanos Carnikavas pagasta padomes un aģentūras 02.02.2004. apsaimniekošanas līgumam.
4. Pašvaldības izpilddirektora vietniecei parakstīt 3. punktā minēto vienošanos un veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU